深圳地鐵5號綫

深圳地鐵5號綫係深圳地鐵一條營運緊嘅鐵路綫，由赤灣站到黃貝嶺站，全長約47公里，有34個車站，黃貝嶺至前海灣段喺2011年6月22號開通，前海灣至赤灣段喺2019年9月28號開通。

本線連接多個住宅區，而且同多條路線有轉乘站，方便來往關內外地區，所以客量龐大。日均客量達到78萬人次，係成個深圳地鐵載客量最高嘅路線之一。